PIIBEL ARMSAKS
Oleme jõudnud viimase osani
sarjast "Mooses - juht, kellele pole võrdset".
Oleme jõudnud selle raamatu lõppu.
Tänane pealkiri on: "Kas Mooses jõudis kohale?"
Eelmisel korral märkasime,
et Issand ütles, et Mooses ei jõuagi tõotatud maale.
See oli selle vana mehe jaoks suurim pettumus.
Nüüd mindi Surnumere tagant põhja suunas.
Kolm kuningat keelasid neil mööda kuningate teed minna,
aga nad leidsid kõrvaltee, kust rahvas võis minna.
Mindi põhja poole ja kohtuti emorlaste kuningatega -
Siihoni ja Oogiga.
Juhtus nii, et mõlemal korral pakkus Mooses rahu.
"Kas võime teie maalt läbi minna?"
Mõlemad kuningad vihastasid ja saatsid sõjasalga neile vastu.
Nas arvasid, et võidavad iisraellasi.
"Mingi karjakasvatajarahvas, keda sõjaliselt pole treenitud.
Kas neil üldse relvigi on?"
Aga kuna Issand sõdis nende eest,
siis võitis Mooses oma rahvaga 6:0.
Nad said endale suured alad Jordani tagant,
Genneesareti järve tagant.
Nüüd Kaanani rahvad ehmatasid.
Nad ei suhtunud iisraellastesse tõsiselt,
aga kui nad kuulsid, et kaks emorlaste kuningat kaotasid,
hakkas neil hirm.
Nad mõtlesid välja plaani.
"Kui me ei saa relvadega seda rahvast eemale peletada,
siis proovime ebamoraalsusega."
Neil oli plaan, et kui iisraellased tulevad Jeeriko kandist
ja ollakse teisel pool jõge - Moabi tasandikul,
kus oli koht nimega Sittim, mis tähendab "akaatsiapuu",
siis seal oli kindlasti palju ilusaid puid.
Noored naised saadeti sinna noori mehi meelitama,
ebajumalaid kummardama ja seksuaalpatte tegema.
Iisraeli rahvas kohtus seal esimest korda Baali kultusega.
Kaananimaa peajumal oli Baal.
Baali riitused olid seksuaalsed.
Baali templites olid templihoorad ja templipoisid.
Templisse minnes sai valida, millist teenust tahad.
Seal polnud ainult templihoorad,
vaid sinna tuli palju kauneid naisi,
kes kutsusid iisraellasi oma peole.
Poisid muidugi mõtlesid, kas ikka tohib peole minna?
Aga esimene läks, ilus tüdruk käevangus.
Siis läks teine ja läks ka kolmas.
Kokku läks üle 20 000.
Mida nad seal peol tegid?
Seal tegeleti Baali riitusega ja valet sorti seksiga,
sest Piibli järgi on seks abielu jaoks, mehe ja naise vahel.
Harrastati juhuseksi,
mille küüsi jäeti täiega kinni.
Nii nagu porno seob tänapäeval, olgu mees siis kristlane või mitte.
Sama juhtus sealgi.
Mooses pidi veel sedagi enne oma surma nägema.
Sellele järgnes needus.
24 000 iisraellast suri.
Üle jõe oli tõotatud maa.
Mooses teadis, et sinna ta ei jõua,
aga Ta palus Issandalt rahvale uut juhti.
Mooses teadis, et Joosuast saaks hea juhi,
kuid ta ei andnud Issandale nõu.
Issand ütleski, et see on Joosua.
Moosese ülesanne oli teda julgustada.
Vanas piiblitõlkes öeldakse: "Anna osa oma aust Joosuale,
et rahvas hakkaks Joosuat usaldama
ja ei oleks alati ainult Mooses ja Mooses."
See on hea juhi tähtis omadus,
et ta otsib oma tööle edasiviija.
Ta julgustab nii oma järglast kui ka karja,
et nad võtaksid uue juhi vastu.
Nii Mooses tegigi.
Ma ei tea, et Piiblis oleks kedagi,
kellele oleks nii palju öeldud: "Ära karda",
kui seda on Joosuale öeldi.
Siis korraldati kaks ametisse pühitsemist.
Ühest ei piisanud.
Kui järglane sai paika pandud,
läks käima Moosese elu viimane kuu.
Issand ütles Moosesele: "Üle jõe sa ei pääse,
aga sa võid ronida mäe otsa ja näha seda maad.
Sa võid seda näha."
Enne seda pidi Mooses pidama lahkumiskõne.
See oli pikim kõne, kuna see on 5. Moosese raamatu pikkune.
Kõne teema oli: "Mäleta ja ära unusta".
Mäleta seda, kuidas Issand sind aitas.
Sina polnud ustav, aga Issand oli.
Seda ära unusta.
Pea meeles, et sa ei tohi teenida ebajumalaid
nagu teel juhtus.
Kahes pikas peatükis loetletakse üles õnnistused,
mille Iisrael 10. käsku järgides saab.
Ja needused, mis tabavad neid 10. käsu mittetäitmisel.
Eriti esimese käsu puhul.
Needuste all on maalt pagendamine,
haigused, sõja kaotamine,
viljaikaldus ja muud sellised.
Moosese lahkumiskõne üks mõte oli see,
et Jumala Sõna peab väärtustama.
"Teil on see Sõna, kuulake seda."
Selles suhtes on Mooses eriline.
Just nagu Jeesus.
Temale sarnast polnud, kes oleks nii Jumala Sõna levitanud.
Pärast tulid Jesaja, Jeremija ja muud prohvetid.
Nemad viitasid sellele, mida Mooses oli õpetanud.
See ilmutus, mille Mooses Issandalt sai,
lõppes temaga.
Öeldaksegi, et teist sellist prohvetit enam ei sündinud.
Peale Jeesuse loomulikult.
Jõudis kätte Moosese viimane elupäev.
Ta oli 120-aastane.
Öeldakse, et tema jalad olid korras ja silmad ka.
Jumal oli teinud ta sitkeks selle töö jaoks.
Enne seda, kui ta mäe otsa ronis, lõi ta viimase laulu.
Raamatu lõpus on üks vaimulik laul.
Ja iga hõimu õnnistus veel ka eraldi.
Selles laulus on palju negatiivset,
kuna Mooses sai aru, mis tema rahvale ajaloos osaks saab.
See polnud võidumarss, vaid pigem patu ajalugu.
Samal ajal sai Mooses aru,
et Jumal viib oma plaani ellu.
Õnnistuses ütleb ta nii:
"Varjupaigaks on iidne Jumal, kes sirutab välja igavesed käsivarred."
Mooses võis hästi surra,
kuna teadis, et ta on viinud oma töö lõpuni.
Viimane sõna sai öeldud ja kõik ka kirja pandud.
Kirjarullid olid kõige pühamas paigas.
Ja siis ta hakkas mäkke ronima.
Ta ronis mäele ja jäi sinna.
Ta suri ja Issand mattis ta maha.
Issand ei matnud teda mäele, vaid kuhugi orgu.
Mitte keegi pole kunagi teadnud, kus Moosese haud on.
See on hea,
sest muidu oleks sellest saanud palverännakute sihtpunkt.
Seal oleks täna lennujaamgi.
Selle asemel paneb Issand ise igal aastal Moosese hauale lilli.
Mooses suri kevadel, kui mäed on lilli täis.
Kas Moosese elu lõppes seal? Ei lõppenud.
Peale selle, et on igavene elu,
on Moosesest Uues Testamendis veel üks lugu.
Mis see on?
See on Muutumise mägi.
Sellel Iisraeli mäel seisab Mooses
ja Eelija, Jeesuse kõrval.
Seal on kolm jüngrit,
kes hakkasid kirjutama Uut Testamenti.
Nüüd sai Mooses oma palvele vastuse,
mida ta ei uskunud, et see kunagi täitub.
Esiteks, ta jõudis tõotatud maale.
Teiseks, ta sai seista Kuninga kõrval.
Messia kõrval, keda oldi kogu see aeg oodatud.
Jumala Tall, kõikide ohverduste sihtmärk.
Kas teate, millest nad seal räägivad?
Luuka evangeeliumis öeldakse, et nad rääkisid Jeesuse äraminekust,
aga seal on kreeka sõna "exodus".
Merest läbi minek - Jeesus läks üle Surnumere.
Selle vestluse ajal sai Mooses kõikidest mõistatustest aru.
Kuidas küll Issand sai oma plaani ellu viia,
kui rahvas oli just selline?
Ta ise oli ka selline.
Mooses ei saanud lahti oma iseloomuveast.
Ta ei saanud lahti oma äkkvihast.
Ta tappis 40-aastasena Egiptuses ühe ametimehe
ja lõi vihaga kaljut, selle asemel, et seda kõnetada.
Sellest hoolimata, et rahvas ja juht olid sellised,
viis Jumal oma plaani ellu ja saatis Lunastaja.
Jeesuse palet oli ilmselt imeline vaadata.
Mooses oli näinud vilksamisi Jumala selga.
Nüüd aga sai ta vaadata seda palet,
mille kohta evangeelium ütleb, et see oli päikesest kirkam.
Mooses nägi Jumala palge auhiilgust.
Miks ei toonud Tema palgesse vaatamine
enam surma?
Sest sellesse oli kaasatud lepitus.
See Jumal pidi kandma maailma patud ristipuule.
Seetõttu tohtis Teda vaadata,
Talle rusikaga näkku lüüa ja sinna sülitada,
nagu me evangeeliumist loeme.
Mooses polnud seepärast meeleheitel, et ta nägi igavest kodumaad -
sedasama, millesse uskus Aabraham.
Usuisadest räägitakse heebrealaste kirjas nii:
He. 11:13: "Usus need kõik surid ega saanud tõotusi kätte,
vaid nägid neid kaugelt ja teretasid neid
ning tunnistasid endid olevat võõrad ja majalised maa peal.
Nad igatsevad paremat kodumaad, see on taevast."
Nii nagu Aabraham ei saanud maad endale,
saades vaid hauaplatsi, mis maksis kuus kilo kulda,
nõnda ei jõudnud ka Mooses tõotatud maale.
Kuid ta uskus nagu Aabrahamgi taevasesse kodumaasse.
Seetõttu ta polnudki õnnetu, kui ta mäe peal suri.
Taevasesse kodumaasse võime meiegi uskuda.
Kui elu on siin raske, väga raske,
siis seal muutub see paremaks.
Lõpetame laulusalmiga, mis on ühtlasi ka palve.
Siis kui pean minema, Sa ikka seisad mu kõrval.
Surmaahastuses on Su haavades kaitse.
Oma silmad saan avada, kui olen Su juures rahuriigis.
Saan vaadata sind, Jeesus, aulisel moel.
Laulusalm 17.
Aitäh ja nägemiseni!
PIIBEL ARMSAKS
Hea vaataja, kui oled nende saadete kaudu midagi saanud,
siis palun sul toetada TV7 tööd ja tegevust.
Soovides toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee
TV7 annetustelefon: 900 1777 (7 eur) Swedbank EE052200221048388411 SEB EE441010220109461019
Tõlge: Külli Kuusk